এর আগেও মেয়র পদে নির্বাচন করেছেন সিপিবির প্রার্থী অ্যাডভোকেট আবুল কালাম আজাদ। গেলবারের নির্বাচনে তিনি ভোট পেয়েছিলেন ৮২৮। এবারও দাঁড়িয়েছেন। নির্বাচনী ব্যয় হিসেবে হলফনামায় উল্লেখ করেছেন মোট ২ লাখ ৯৫ হাজার টাকা। এর মধ্যে তার নিজস্ব আয় ৭৫ হাজার। মামা পটুয়াখালীর গলাচিপা উপজেলার আইনজীবী অ্যাডভোকেট আবদুল খালেক তাকে ধার দেবেন ৬০ হাজার টাকা। পার্টি তহবিল থেকে আসবে ৫০ হাজার। বাকি ১ লাখ ১০ হাজার টাকা বিভিন্ন জনের কাছ থেকে দান বাবদ পাবেন এ মেয়র প্রার্থী।